cyanic-selkie/wikianc huggingface dataset:
মুসলিম রাষ্ট্রীয় মঞ্চ
মতাদর্শ এবং সক্রিয়তা
ভারতে মুসলিম সম্প্রদায়কে হিন্দুদের কাছাকাছি আনার উদ্দেশ্য নিয়ে এমআরএম (MRM) প্রতিষ্ঠিত হয়। এটি বলে যে আরএসএস এবং এর সহযোগীদের মুসলিমদের সম্পর্কে ভুল ধারণা রয়েছে এবং ভারতীয় জাতীয় কংগ্রেস মুসলিম ও হিন্দু সম্প্রদায়ের মধ্যকার সম্প্রীতি ভাঙনের জন্য দায়ী। গো-হত্যা নিষিদ্ধসহ আরএসএস (RSS) দ্বারা সমর্থন করা অনেক কার্যকলাপের প্রতিও এমআরএম (MRM) সমর্থন প্রকাশ করেছে। এর জাতীয় আহ্বায়ক, মোহাম্মদ আফজাল বলেন যে "আরএসএস গোধরা ট্রেন পোড়ানো এবং ২০০২ সালের গুজরাত দাঙ্গার পরের দিনগুলোতে উল্লেখযোগ্য প্রতিরোধ গড়ে তুলেছিল।"
২০০৯ সালের নভেম্বরে জমিয়ত উলেমা-ই-হিন্দ, ভারতের বৃহত্তম ইসলামী সংগঠনগুলির মধ্যে একটি, বন্দে মাতরমকে একটি অনৈসলামিক স্লোগান হিসাবে বর্ণনা করে একটি প্রস্তাব পাস করে। এমআরএম এর বিরোধিতা করে। আফজাল বলেন "আমাদের মুসলিম ভাইদের ফতোয়া অনুসরণ করা উচিত নয় কারণ বন্দে মাতরম দেশের জাতীয় স্লোগান এবং প্রতিটি ভারতীয় নাগরিকের এটিকে সম্মান করা এবং পাঠ করা উচিত।" এমআরএম আরও বলেছে যে মুসলমানরা যারা এটি পাঠ করতে অস্বীকৃতি জানায় তারা ইসলাম এবং ভারত উভয়েরই শত্রু। আগস্ট ২০০৮ সালে, এমআরএম অমরনাথ তীর্থযাত্রার জন্য জমি বরাদ্দের সমর্থনে দিল্লির লাল কেল্লা থেকে কাশ্মীর পর্যন্ত একটি পয়ঘম-ই-আমান (শান্তি বার্তা) যাত্রার আয়োজন করে। ঝাড়খণ্ড শাহী-ইমাম মাওলানা হিজব রেহমান মের্থির নেতৃত্বে, যাত্রার ৫০ কর্মীকে প্রথমে জম্মু ও কাশ্মীরের সীমান্তে থামানো হয়ে। পরে তাদের জম্মু যেতে দেওয়া হয় এবং সেখানে তারা "শ্রী অমরনাথ সংগ্রাম সমিতি" এর সাথে বৈঠক করে। ২০০৯ সালের নভেম্বরে, এমআরএম সন্ত্রাসবাদের বিরুদ্ধে প্রতিবাদ করে মুম্বাইয়ের গেটওয়ে অফ ইন্ডিয়ার দিকে নিয়ে যাওয়ার জন্য একটি তিরাঙ্গা যাত্রার (জাতীয় পতাকার সম্মানে পদযাত্রা) আয়োজন করে। এক হাজার স্বেচ্ছাসেবক সন্ত্রাসের বিরুদ্ধে শপথ নেয় এবং তারা নিজ জেলায় এর বিরুদ্ধে অভিযান চালানোর অঙ্গীকার করে। ২০১২ সালের সেপ্টেম্বরে, এমআরএম ভারতীয় সংবিধানের ৩৭০ অনুচ্ছেদ প্রত্যাহার করার জন্য একটি স্বাক্ষর প্রস্তাবের আয়োজন করে। এই প্রস্তাবে ৭০০,০০০ স্বাক্ষর সংগ্রহ করেছে বলে দাবি করে। ২০১৪ সালের সাধারণ নির্বাচনে, এমআরএম ভারতীয় জনতা পার্টির প্রার্থী নরেন্দ্র মোদির পক্ষে প্রচারণা চালায়। আফজাল বলেন যে এমআরএম নির্বাচনের আগে ৫ কোটি মুসলমানদের কাছে বিজেপির পক্ষে বার্তক পৌঁছানোর চেষ্টা করবে। গুজরাতের দাঙ্গায় মোদির জড়িত থাকার বিষয়ে প্রশ্ন করা হলে আফজাল বলেন: "শ্রী মোদি দাঙ্গায় জড়িত থাকলে, তার পুলিশ ১,২০০ রাউন্ড গুলি ছুড়ত না এবং ২০০ জনের বেশি দাঙ্গাবাজকে হত্যা করত না। প্রতিটি আদালত তাকে খালাস দিয়েছে। এবং গত ১২ বছরে গুজরাতে সাম্প্রদায়িক সহিংসতার একটি ঘটনাও ঘটেনি।"
সংগঠনটি তাদের মতামত প্রকাশ করেছে যে ধর্মের সাথে 'যোগ আসন'-এর কোনো সম্পর্ক নেই। তারা আরও বলে যে "নামাজ হলো এক ধরনের যোগ আসন"। এই পদক্ষেপটি ভারতের কেন্দ্রীয় আয়ুর্বেদ, যোগ এবং প্রাকৃতিক চিকিৎসা, ইউনানি, সিদ্ধ এবং হোমিওপ্যাথি (আয়ুষ) মন্ত্রণালয় দ্বারা সমর্থিত ছিল তবে হিন্দু গোষ্ঠীগুলো এ মতবাদে সংহতি প্রকাশ করে॥
দেয়াল (উপন্যাস)
দেয়াল বাংলাদেশের প্রখ্যাত ঔপন্যাসিক হুমায়ুন আহমেদের লেখা একটি ইতিহাসাশ্রয়ী উপন্যাস যার ভিত্তি মুক্তিযুদ্ধ পরবর্তী বাংলাদেশের রাজনৈতিক ও সামাজিক প্রেক্ষাপট। এটি তার রচিত সর্বশেষ উপন্যাস যা তার মৃত্যুর এক বছর পর গ্রন্থাকারে প্রকাশিত হয়। গ্রন্থাকারে প্রকাশিত হবার পূর্বেই এই উপন্যাস নিয়ে বিতর্ক দেখা দেয় এবং তা আদালত পর্যন্তও গড়ায়। হাইকোর্টের পরামর্শানুযায়ী লেখক উপন্যাসটির প্রথম প্রকাশিত রূপের কিছু পরিবর্তন সাধন করেন। মুক্তিযুদ্ধ পরবর্তী তৎকালীন বাংলাদেশের প্রধানতম রাজনৈতিক চরিত্র এবং ঘটনাবলি এ উপন্যাসের উপজীব্য।
২০১১ সালের মাঝামাঝিতে হুমায়ুন আহমেদ দেয়াল রচনা শুরু করেন। সে সময় উপন্যাসের পাঁচটি পর্ব ধারাবাহিকভাবে অন্যদিন পত্রিকায় প্রকাশিত হয়। এরপর বেশ কিছুদিন বিরতির পর যুক্তরাষ্ট্রে তার ক্যানসার চিকিৎসা চলাকালে তিনি নতুন করে এটি রচনায় মনোনিবেশ করেন, যদিও শেষ পর্যন্ত উপন্যাসটির চূড়ান্ত রূপ দেয়ার সুযোগ পান নি। বইটি লেখার ক্ষেত্রে তিনি মুক্তিযুদ্ধ-পরবর্তী ইতিহাস নিয়ে লিখিত বহু গ্রন্থকে তথ্যের উৎস হিসেবে ব্যবহার করেছেন, যার মধ্যে অ্যান্থনি মাসকারেনহাস রচিত বাংলাদেশ: রক্তের ঋণ গ্রন্থটি অন্যতম।
সারাংশ
উপন্যাসটি বাংলাদেশের মুক্তিযুদ্ধ পরবর্তী সময়ের পটভুমিতে রচিত। এখানে লেখক বিভিন্ন চরিত্রের মাধ্যমে সমসাময়িকভাবে নিজেকেও উপস্থাপন করেছেন। এই উপন্যাসের কয়েকটি চরিত্র হল: অবন্তি, শফিক, সরফরাজ খান, ইসাবেলা, পীর হামিদ কুতুবি, ক্যাপ্টেন শামস, হাফেজ জাহাঙ্গীর, মেজর ফারুক, মেজর ইশতিয়াক, শেখ মুজিবুর রহমান, খালেদ মোশাররফ, সৈয়দ নজরুল ইসলাম, জিয়াউর রহমান, কর্নেল তাহের, মোশতাক আহমেদ, তাজউদ্দিন আহমেদ, সৈয়দ নজরুল ইসলাম, ডোরা রাসনা, ছানু ভাই, আওয়ামী লীগার মোজাম্মেল, মেজর নাসের, মেজর রশীদ, আন্ধা পীর, মেজর ডালিম, ভারতীয় গুপ্তচর কাও, রাধানাথ, চা বিক্রেতা কাদের মোল্লা, শামীম শিকদার প্রমুখ।
বিতর্ক
২০১২ সালের মে মাসে দৈনিক প্রথম আলোর সাহিত্য সাময়িকীতে উপন্যাসটির দুটি অধ্যায় প্রকাশিত হয়। সেখানে বাংলাদেশের প্রথম রাষ্ট্রপতি শেখ মুজিবুর রহমানকে সপরিবারে হত্যার ঘটনার বিবরণে তথ্যগত ভুল থাকায় আদালত তা সংশোধনের নির্দেশ দেয় এবং কারণ দর্শানোর নোটিশ জারি করে। এটর্নি জেনারেল মাহবুবে আলমের ভাষ্যমতে,
এছাড়াও প্রকাশের আগে বইটির একটি অংশের ঐতিহাসিক তথ্যের সঠিকতা নিয়ে নিয়ে বিতর্ক হয়েছিল, যা ১৫ আগস্ট ১৯৭৫-এ বাংলাদেশ অভ্যুত্থানে শেখ রাসেল হত্যার সাথে সম্পর্কিত ছিল, এবং এ বিষয়ে অ্যাটর্নি জেনারেল মাহবুবে আলম বাংলাদেশ উচ্চ আদালতে একটি মামলা করেন। হাইকোর্টের আদেশ ছিল যে, বইটির প্রথম অংশ পরিবর্তন করতে হবে এবং হুমায়ূন আহমেদকে রাসেল হত্যার রায়ের একটি অনুলিপি সরবরাহ করার জন্য সরকারকে নির্দেশ দেওয়া হয়েছিল যাতে তিনি ঐতিহাসিক তথ্যগত ভুলত্রুটি সংশোধন করতে পারেন।
আরওয়া দু টেনেরে
thumb|220px|right|আরওয়া দু টেনেরে (১৯৬১) ল'আরওয়া দু টেনেরে বা টেনেরে বৃক্ষ (Arbre du Ténéré বা Tree of Ténéré) ছিল বাবলা বা একাশিয়াজাতীয় এক ধরনের বৃক্ষ। নাইজারের সাহারা মরুভূমির বুকে জন্ম নেওয়া ওটাই ছিল পৃথিবীর সবচেয়ে নিঃসঙ্গ গাছ এবং একাশিয়া গোত্রের এ গাছটিই ছিল সম্ভবত ওই প্রজাতির শেষ বংশধর। এর আশেপাশে ৪০০ কি.মি. এর মধ্যে কোন গাছ ছিল না। এই গাছের শিকর মাটির গভীরে প্রায় ৩৬ মিটার বা ১২০ ফুট পর্যন্ত নেমে গিয়েছিল। ১৯৭৩ সালের ৮ নভেম্বর এক লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়।
দেয়াল (উপন্যাস)
বিতর্ক
তবে এ প্রসঙ্গে ঢাকা বিশ্ববিদ্যালয়ের অধ্যাপক ও সাহিত্যিক সৈয়দ মনজুরুল ইসলাম বলেন, "দেয়াল কোনো রাজনৈতিক উপন্যাস নয়, এ এক ইতিহাস আশ্রিত উপন্যাস৷ এতে ইতিহাসের খলনায়কদেরকে খলনায়ক হিসেবেই দেখানো হয়েছে"। পরবর্তীকালে হুমায়ূন আহমেদ কর্তৃক সংশোধিত বইটি অন্যপ্রকাশ ২০১৩ সালে অমর একুশে গ্রন্থমেলায় প্রকাশ করে।
সবিতা বেগম (মেয়র)
সবিতা বেগম হলেন ভারতের প্রথম মুসলিম মেয়র। তিনি ২৩ বছর বয়সে কোল্লম কর্পোরেশনের প্রথম মেয়র হয়েছিলেন। তিনি একজন আইনজীবী, সমাজকর্মী ও কোল্লমের সিপিআই (এম) রাজনীতিবিদ।
দেয়াল (উপন্যাস)
প্রাপ্তি
দেয়াল ২০১৪ সালের একুশে বইমেলায় সবচেয়ে বেশি বিক্রীত বই ছিল। ২০১৩ সালে বিচারপতি শামছুদ্দিন চৌধুরী মানিক এবং বাংলাদেশ উচ্চ আদালতের এর শেখ মো. জাকির হোসেন কর্নেল আবু তাহের হত্যাকে চ্যালেঞ্জ করে একটি রায় জারি করেছিলেন, যেখানে তারা দেয়াল উপন্যাস হতে এ সম্পর্কিত তথ্য উল্লেখ করেন।
সবিতা বেগম (মেয়র)
জীবনক্রম
সবিতা বেগম ১৯৭৭ সালের ২৯শে মে এমভি মোহাম্মদ কুঞ্জু ও মেহেরবান দম্পতির ঘরে জন্মগ্রহণ করেছিলেন। তিনি কোল্লমের টিকেএম কলা ও বিজ্ঞান কলেজ থেকে স্নাতকোত্তর (বিএ) করেছিলেন। তারপরে তিনি ত্রিবান্দ্রমের সরকারি আইন কলেজ থেকে এলএলবি অধ্যয়ন করেছিলেন।
রাজনীতি
সবিতা বেগম ভারতের কমিউনিস্ট পার্টির (মার্কসবাদী) একজন রাজনীতিবিদ। তিনি ১৯৯৫ সালে এআইডিডাব্লিউএ (AIDWA)-তে যোগদান করেছিলেন। তিনি বর্তমানে কেরলের অল ইন্ডিয়া ডেমোক্র্যাটিক উইমেন অ্যাসোসিয়েশনের রাজ্য যুগ্ম সম্পাদক এবং কোল্লমে একটি আঞ্চলিক দলীয় কমিটির সদস্য।
২০১০ সালে, তিনি কংগ্রেসের মায়া গোপিকৃষ্ণনের কাছে নয় ভোটের ব্যবধানে পরাজিত হয়েছিলেন।
২০২০ সালের আগ পর্যন্ত তিনি কেরলের যে কোনও সিটি কর্পোরেশনের ইতিহাসে নির্বাচিত সর্বকনিষ্ঠ মেয়র।
মকবুল হোসেন (মেহেরপুরের রাজনীতিবিদ)
মকবুল হোসেন বাংলাদেশ আওয়ামী লীগের একজন রাজনীতিবিদ ও মেহেরপুর-২ আসনের দুইবারের নির্বাচিত সংসদ সদস্য। তিনি দুইবারই আওয়ামী লীগের মনোনয়ন না পেয়ে স্বতন্ত্র রাজনীতিবিদ হিসেবে সংসদ সদস্য হন।
শ্রীশ্রীপরিহরেশ্বর দেবালয়
শ্রীশ্রীপরিহরেশ্বর দেবালয় হচ্ছে আসাম-এর বরপেটা জেলার পাঠশালা থেকে তিনি কিলোমিটার দূরের ডুবি গ্রামে অবস্থিত একটি দেবালয়। এই দেবালয় আসামের অন্যতম প্রাচীন এবং ঐতিহ্যমণ্ডিত শৈবপীঠ তথা একটি উল্লেখযোগ্য পর্যটন কেন্দ্র। কুমার ভাস্করবর্মার ডুবির তাম্রলিপি এই পীঠস্থানের মহত্ব এবং গরিমা বহন করে আসছে। আসামের পুরাতত্ত্ব এবং ইতিহাস, এই দেবালয়টির সাথে গভীরভাবে যুক্ত এবং এটি আসামের এক গৌরবময় কীর্তিস্তম্ভ।
মকবুল হোসেন (মেহেরপুরের রাজনীতিবিদ)
মকবুল হোসেন ১৯৯৬ সালের জুনে ৭ম জাতীয় সংসদ নির্বাচনে প্রথম সংসদ সদস্য নির্বাচিত হন। তিনি বিএনপির প্রাক্তন সংসদ সদস্য আব্দুল গনিকে পরাজিত করেছিলেন। ২০০১ ও ২০০৮ সালের নির্বাচনে তিনি পরাজিত হয়েছিলেন। ২০১৪ সালের ৫ জানুয়ারি অনুষ্ঠিত নির্বাচনে তিনি পুনরায় নির্বাচিত হয়ে ১০ম জাতীয় সংসদের সংসদ সদস্য হন। এ নির্বাচনে বিএনপি বয়কট করায় আওয়ামী লীগের এমএ খালেককে পরাজিত করেন। ২০১৮ সালের একাদশ জাতীয় সংসদ নির্বাচনে তিনি মহাজোট প্রার্থী সাহিদুজ্জামান খোকনকে সমর্থন জানিয়ে নিজের মনোনয় প্রত্যাহার করে নেন।
শ্রীশ্রীপরিহরেশ্বর দেবালয়
ভৌগোলিক অবস্থিতি
আসাম-এর বরপেটা জেলার ব্রহ্মপুত্র নদীর উত্তর পারে বজালী মহকুমার অন্তর্গত পাঠশালা শহর থেকে প্রায় তিনি কিলোমিটার দক্ষিণে ডুবি গ্রামে ২৬ ডিগ্রী ২৯ মিনিট (২৬°২৯') উত্তর অক্ষাংশ এবং ৯১ ডিগ্রী ৯ মিনিট ৪৫ সেকেণ্ড (৯১°৯'৪৫') পূর্ব দ্রাঘিমাংশ সংযোগস্থলে এই দেবালয় অবস্থিত। ৩১ নং জাতীয় সড়ক থেকে এর দূরত্ব ৪ কিলোমিটার এবং উত্তর পূর্ব সীমান্ত রেলপথ থেকে এর দূরত্ব ৩ কিলোমিটার। গুয়াহাটি থেকে এর দূরত্ব ১০৩ কিলোমিটার পশ্চিমে এবং বরপেটা শহর থেকে এটি ৩৭ কিলোমিটার পূর্বে। নিকটবর্তী রাষ্ট্র ভূটানের নাংলাম থেকে এটি ৫৩ কিলোমিটার দক্ষিণে।
যাতায়াত
পাঠশালা শহর থেকে দেবালয় পর্যন্ত রিক্সা, অটোরিক্সা, টেম্পো ইত্যাদিতে যাতায়াতের সুবিধা আছে।
বিগ্রহর অবস্থিতি
পরিহরেশ্বর দেবালয়ের মূল বিগ্রহটি হচ্ছে শিব গোঁসাঁইয়ের। প্রায় ২১০ বর্গফুট আয়তনের গহ্বরের মধ্যে এচটা পাথরের উপর সংলগ্ন হয়ে বিগ্রহটি আছে। ভূপৃষ্ঠ থেকে প্রায় ১২ ফুট নিচে এই বিগ্রহ অবস্থিত। লিঙ্গপীঠটি উত্তরদিকে এবং যোনিপীঠ বা গৌরীপীঠটি তার নিচে অবস্থিত। শিব লিঙ্গে দেওয়া পদ্ম অর্ঘ্য যোনিপীঠে গিয়ে মন্দির সংলগ্ন কুণ্ডে পড়ার ব্যবস্থা আছে। পূজার সময় দেওয়া সমস্ত জলপুষ্প শিলায় নির্মিত নল দিয়ে গিয়ে উত্তর দিকে থাকা পুষ্করিণীতে পড়ার ব্যবস্থা আছে।
মঠ এবং বরচ'রা
পরিহরেশ্বর দেবালয়ের বিগ্রেহর উপর একটি উঁচু মঠ বা দ'ল আছে। সেই মঠটি শিবসাগরের শিবদ'লের আদলে তৈরি করা। ১৯৬২ সালে এই মঠটি আরম্ভ করা হয়েছিল এবং সম্পূর্ণ হয়েছিল ১৯৮০ সালে। এই মঠের উচ্চতা ৫৫ ফুট এবং ব্যাস ২৪ ফুট। ১২ ফুট ব্যাসার্দ্ধের প্রায় ৭৫।৫ ফুট বৃত্তীয় পরিসীমাযুক্ত মঠটি ভূ-পৃষ্ঠ থেকে প্রায় ১৪ ফুট নিচে থাকা বিগ্রহটি জুড়ে আছে। মঠর সাথে একটি প্রশস্ত বরচ'রা সংলগ্ন হয়ে আছে। বরচ'রাটি বড়ো বড়ো শালের খুটার উপর টিনের চালি দিয়ে তৈরি করা। বরচ'রাটির দৈর্ঘ্য ৯০ ফুট এবং প্রস্থ ৪০ ফুট। মন্দিরের পূর্বদিকে ভোগ-মণ্ডপ আছে। এখানে গোঁসাঁইয়ের ভোগ রান্না করা হয়। ভোগ-মণ্ডপের উত্তরদিকে ভোগ-ঘর। এখানে যাত্রীরা ভোগ গ্রহণ করতে পারে। ভোগ-মণ্ডপের দক্ষিণদিকে যাত্রীদের বিশ্রাম ঘর, ভঁাড়ার ঘর এবং দেবালয়ের কার্যালয়।
কেতেকীবাড়ি
পরিহরেশ্বর দেবালয়ের পিছন দিকে প্রায় দুবিঘা জমি জুড়ে একটি কেতেকীবাড়ি আছে। এই কেতেকীবাড়ির সাথে এক জনশ্রুতি জড়িত হয়ে আছে। কোনো দেবদাসী শিবের সামনে নৃত্য প্রদর্শন করার সময় বারে বারে তালভঙ্গ হয়েছিল এবং খোপা সুলকি পড়েছিল। সেই দেবদাসীকে শিব অভিশাপ দিয়েছিলেন যে তিনি মর্ত্যে এসে কেতেকী ফুল হয়ে ফুল থেকে অন্যদের সুগন্ধি বিলাতে থাকবে। পরিহরেশ্বর দেবালয়ের এই কেতেকীবাড়িটি অঞ্চলবাসীর জন্যও এক গৌরবের সম্পদ। অতি প্রাচীন পরিহরেশ্বর দেবালয়ের দেবদাসী নৃত্যের নাচনীসমূহ খোপার কেতেকী ফুল গুঁজে নৃত্য প্রদর্শন করেছিলেন।
পুরানো তালগাছ
পরিহরেশ্বর দেবালয়ের চৌহদ্দির একেবারে পশ্চিম দিকে একটি অতি পুরানো তালগাছ আছে। বজালীর জনসাধারণের মধ্যে এই তালকে কেন্দ্র করে একটি প্রবাদ আছে "হাজোর শাল ডুবির তাল যখন দেখাদেখে হব পুষ্পভদ্রা নদী তখন মুক্তি পাব।" হাজোর হয়গ্রীব-মাধব মন্দিরে থাকা শালগাছ এবং ডুবির এই তালগাছ অনেক উঁচু হওয়ার জন্য, এবং উঁচু হয়ে দেখাদেখি হলেই বর্তমান মরে যাওয়া পুষ্পভদ্রা নদীটি পুনরায় সচল হবে বলে বজালীবাসী এই প্রবাদমতে বিশ্বাস করেন।
ঐতিহাসিক পটভূমি
ডুবির শ্রীশ্রীপরিহরেশ্বর দেবালয় আসামের শৈবপীঠসমূহের মধ্যে প্রাচীন, ঐতিহ্যপূর্ণ এবং জাগ্রতরূপে খ্যাত অন্যতম দেবালয়। এর ঐতিহাসিক পটভূমি অনেক পুরানো। এখানে থাকা ভাস্করবর্মার তাম্রলিপি থেকে এই দেবালয়ের বৈশিষ্ট্য এবং প্রাচীনতার প্রমাণ পাওয়া যায়। দেবালয়ের মূল মন্দিরের নির্মাণ সামগ্রী এবং আন্তঃগঠন দেখে এর নির্মাণকাল ষষ্ঠ-সপ্তম শতকে নির্মাণ বলে ধারণা করা যায়। এই মন্দিরে পূজা-অর্চনা করা পুরোহিত ও কুমার ভাস্কর বর্মার ভূমিদান দেয়ার কথা তাম্রলিপিতে পাওয়া যায়। অবশ্য কোনো কারণে এই মন্দিরের অস্তিত্ব বিলুপ্ত হয়েছিল এবং আঠারশ শতকের তৃতীয় দশকের শুরুতে ধর্মবর নামের একজন ব্রাহ্মণ একটি কপিলী গাইকে বিরিণা এটির উপর দুধ দান করতে দেখে দেবালয়ের বিগ্রহটি আবিষ্কার করেন। আহোম রাজা শিবসিংহ-এর রাজত্বকালে ১৭৩০ খ্রিস্টাব্দে মন্দিরের বিগ্রহটি পুনরুদ্ধার হয় এবং রাজা লক্ষ্মীসিংহ-এর সময়ে ১৭৭০ খ্রিস্টাব্দে মন্দিরটি নতুনভাবে তৈরি করা হয়।
সৈয়দ সাদ আন্দালিব
সৈয়দ সাদ আন্দালিব বাংলাদেশী -আমেরিকান শিক্ষাবিদ যিনি ব্র্যাক বিশ্ববিদ্যালয় এর তৃতীয় উপাচার্য হিসাবে দায়িত্ব পালন করেছিলেন।
শিক্ষা
আন্দালিব ১৯৭৬ সালে রাসায়নিক ইঞ্জিনিয়ারিংয়ে স্নাতক এবং ১৯৭৭ সালে নিউ হ্যাম্পশায়ার বিশ্ববিদ্যালয় থেকে ব্যবসায় প্রশাসনে স্নাতকোত্তর লাভ করেন। ১৯৮৯ সালে আরবানা-চ্যাম্পেইন ইলিনয় বিশ্ববিদ্যালয় থেকে ব্যবসায় প্রশাসনে পিএইচডি অর্জন করেন।
আন্দালিব পেনসিলভেনিয়া স্টেট ইউনিভার্সিটির - স্যাম এবং আইরিন ব্ল্যাক স্কুল অফ বিজনেস - এরি, মার্কিন যুক্তরাষ্ট্রের বেহরেন্ড কলেজের ব্যবসা শাখায় বিশিষ্ট অধ্যাপক ছিলেন।
কর্মকাণ্ড
ফিলিপ কোটলারের আমন্ত্রণে, আন্দালিব বিশ্ব মাকেটিং শীর্ষ সম্মেলনে ১৩ মার্চ, ২০১৫, টোকিওতে অনুষ্ঠিত "ওয়ার্ল্ড মার্কেটিং শীর্ষ সম্মেলনে" কর্পোরেট সামাজিক দায়বদ্ধতার জন্য পরবর্তী পর্যায়ে "মুভিংয়ে" শীর্ষক একটি প্যানেল সংশোধন করেছিলেন।
আরওয়া দু টেনেরে
ধংস্ব ও স্থানান্তর
thumb|right|200px|গাছটির ধাতব স্থাপনা (১৯৮৫) ১৯৭৩ সালে এক মাতাল লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়। এরপর ৮ নভেম্বর, ১৯৭৩ সালে এই গাছটিকে নাইজেরিয়ার জাতীয় জাদুঘরে নিয়ে যাওয়া হয়। বর্তমানে গাছটির জায়গায় গাছের স্মৃতি রক্ষার্থে একটি ধাতব স্থাপনা তৈরি করা হয়েছে।
মাবিলাই
জনসংখ্যার উপাত্ত
ভারতের ২০০১ সালের আদম শুমারি অনুসারে মাবিলায়ি শহরের জনসংখ্যা হল ১১,৯৫৩ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে মাবিলায়ি এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
গোলাম মাওলা (অধ্যাপক)
গোলাম মাওলা (অজানা - ২০২১) একজন বাংলাদেশী শিক্ষাবিদ এবং ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের সাবেক অধ্যাপক। তিনি কুমিল্লা বিশ্ববিদ্যালয়ের (কুবি) প্রতিষ্ঠাকালীন উপাচার্য ছিলেন।
ফাবিও লোপেজ
ফাবিও লোপেজ (Fabio Lopez; জন্ম: ১৭ জুন ১৯৭৩) একজন ইতালীয় ফুটবল ম্যানেজার এবং সাবেক ফুটবলার। তিনি একজন অভিজ্ঞ ফুটবল কোচ হিসাবে অনেক খ্যাতিমান ক্লাবে দায়িত্ব পালন করেছেন। সর্বশেষ তিনি বাংলাদেশ জাতীয় ফুটবল দলের অন্তবর্তীকালীন কোচ হিসাবে নিয়োগ পান।
খেলোয়ারী জীবন
লোপেজ তার খেলোয়ারী জীবন শুরু করেন এ.এস. রোমা একাডেমিতে গোলরক্ষক হিসাবে। কিন্তু অল্প সময়ের ব্যবধানে তিনি ১৯৯২-৯৩ মৌসুমে হাটুতে গুরুতর আঘাত পেয়ে খেলোয়ারী জীবনের সমাপ্তি ঘটান।
বাংলাদেশ জাতীয় দল
লোপেজ প্রথম কোন ইতালীয় কোচ হিসাবে সেপ্টেম্বর ২০১৫ তারিখে বাংলাদেশ জাতীয় দলের কোচ হিসাবে নিয়োগ পান।
গোলাম মাওলা (অধ্যাপক)
কর্মজীবন
গোলাম মাওলা ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের অধ্যাপক ছিলেন। তিনি ২০০৬ সালের ২৬ জুলাই থেকে ২০০৮ সালের ৩০ জুলাই পর্যন্ত কুমিল্লা বিশ্ববিদ্যালয়ের প্রতিষ্ঠাকালীন উপাচার্য হিসেবে দায়িত্ব পালন করেন।
মৃত্যু
তিনি ২০২১ সালের ১৪ সেপ্টেম্বর হৃদযন্ত্রের ক্রিয়া বন্ধ হয়ে ঢাকায় মৃত্যুবরণ করেন। মৃত্যুকালে তার বয়স হয়েছিল ৭০ বছর।
২০১৩ ফিফা কনফেডারেশন্স কাপ দলের তালিকা
২০১৩ ফিফা কনফেডারেশন্স কাপ দলের তালিকায় (2013 FIFA Confederations Cup squads) অংশগ্রহণকারী ৮টি দলের সদস্যদের বিবরণ প্রাথমিকভাবে নিম্নে দেয়া হলো। দলগুলো আগামী ১৫ থেকে ৩০ জুন, ২০১৩ তারিখ পর্যন্ত পূর্বঘোষিত এ প্রতিযোগিতায় অংশগ্রহণ করবে। প্রত্যেকটি দলে তিনজন গোলরক্ষকসহ ২৩জন খেলোয়াড় থাকবে। কোন খেলোয়াড় আহত হলে খেলা শুরুর ২৪ ঘণ্টা পূর্বে পরিবর্তন করার সুযোগ রয়েছে। খেলোয়াড়ের নামের পার্শ্বে বন্ধনীতে উল্লেখিত (অ) দিয়ে জাতীয় দলের অধিনায়ককে নির্দেশ করা হয়েছে।
🇯🇵 [[japan national football team|japan]]
প্রধান কোচ: আলবার্তো জাচ্চেরোনি
🇲🇽 [[mexico national football team|mexico]]
প্রধান কোচ: জোস ম্যানুয়েল ডি লা তোরে
🇮🇹 [[italy national football team|italy]]
প্রধান কোচ: সিজার প্রানডেল্লি
🇪🇸 [[spain national football team|spain]]
প্রধান কোচ: ভিসেন্তে দেল বস্ক
🇺🇾 [[uruguay national football team|uruguay]]
প্রধান কোচ: অস্কার তাবারেজ
🇳🇬 [[nigeria national football team|nigeria]]
প্রধান কোচ: স্টিফেন কেশি
প্র
প্রধান কোচ: এডি এতাইতা
কাইল হোপ
কাইল অ্যান্টোনিও হোপ (Kyle Hope; জন্ম: ২০ নভেম্বর, ১৯৮৮) সেন্ট মাইকেল পারিশ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস, বার্বাডোস ট্রাইডন্টস, কম্বাইন্ড ক্যাম্পাসেস ও কলেজেস সাগিকর হাই পারফরম্যান্স সেন্টার দলের প্রতিনিধিত্ব করেন কাইল হোপ। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী তিনি।
প্রথম-শ্রেণীর ক্রিকেট
২০১০ সাল থেকে কাইল হোপের প্রথম-শ্রেণীর খেলোয়াড়ী জীবন চলমান রয়েছে। প্রথম চার মৌসুমে ১২ খেলায় ১৯.৯০ গড়ে রান তুলে বার্বাডোস দল ছেড়ে চলে যান। দুই মৌসুম প্রথম-শ্রেণীর ক্রিকেট থেকে দূরে থাকার পর ২০১৫-১৬ মৌসুমে ত্রিনিদাদ ও টোবাগোর পক্ষে খেলতে নামেন। এর মাধ্যমে তার নবজাগরণ ঘটে। প্রথম মৌসুমেই তিনি চারটি অর্ধ-শতরানের ইনিংস খেলেন। ২০১৬-১৭ মৌসুমেও এ ধারা অব্যাহত রাখেন। স্থান পরিবর্তন করে শীর্ষসারিতে খেলতে নামেন। চারদিনের খেলায় ৪৯.৯২ গড়ে ৬৪৯ রান তুলে দ্বিতীয় সর্বোচ্চ রান সংগ্রাহক হন। তন্মধ্যে, উইন্ডওয়ার্ড আইল্যান্ডসের বিপক্ষে নিজস্ব প্রথম শতরানের ইনিংস খেলেন।
সেন্ট মাইকেল পারিশে জন্মগ্রহণকারী কাইল হোপ বার্বাডোসের কুইন্স কলেজ ও দ্য লজ স্কুলে পড়াশুনো করেছেন। ২০০৯-১০ মৌসুমের রিজিওন্যাল ফোর ডে কম্পিটিশন প্রতিযোগিতায় বার্বাডোসের পক্ষে প্রথম-শ্রেণীর ক্রিকেটে অভিষেক ঘটে তার। পরবর্তী তিন বছর অবশ্য অনিয়মিতভাবে অংশ নিতেন। এক পর্যায়ে দূর্বল ক্রীড়াশৈলী প্রদর্শন করলে ২০১৩-১৪ মৌসুমে দল ত্যাগ করেন। অবশ্য পরের বছর ২০১৪-১৫ মৌসুমের রিজিওন্যাল সুপার৫০ প্রতিযোগিতায় কম্বাইন্ড ক্যাম্পাসেসের সদস্যরূপে খেলেন। এরপূর্বে অবশ্য ২০১১ ও ২০১২ সালের ক্যারিবীয়ান টুয়েন্টি২০ প্রতিযোগিতায় ঐ দলের পক্ষে খেলেছিলেন।
২০১৫-১৬ মৌসুমে দল পরিবর্তন করে ত্রিনিদাদ ও টোবাগোতে চলে যান। ফেব্রুয়ারি, ২০১৩ সালের পর প্রথমবারের মতো প্রথম-শ্রেণীর ক্রিকেটে ফিরে আসেন। তার কনিষ্ঠ ভ্রাতা শাই হোপ পেশাদার ক্রিকেটার ও ওয়েস্ট ইন্ডিজের পক্ষে উইকেট-রক্ষক হিসেবে আন্তর্জাতিক ক্রিকেটে অংশ নিয়েছে।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন কাইল হোপ। ১৭ আগস্ট, ২০১৭ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৯ অক্টোবর, ২০১৭ তারিখে বুলাওয়েতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ওয়েস্ট ইন্ডিজের ওডিআই দলে খেলার জন্যে তাকে আমন্ত্রণ জানানো হয়। তিনটি ওডিআইয়ের প্রত্যেকটিতেই ব্যাটিং উদ্বোধনে নেমেছিলেন তিনি। প্রত্যেকবারই ভালোভাবে যাত্রা শুরু করলেও কোন ইনিংসকেই অর্ধ-শতকে পরিণত করতে পারেননি কাইল হোপ।
জুন, ২০১৭ সালে সফরকারী ভারত দলের বিপক্ষে ওডিআই সিরিজকে ঘিরে তাকে ওয়েস্ট ইন্ডিজ দলে অন্তর্ভুক্ত করা হয়। ৩০ জুন, ২০১৭ তারিখে নর্থ সাউন্ডে অনুষ্ঠিত সিরিজের তৃতীয় ওডিআইয়ে তার অভিষেক পর্ব সম্পন্ন হয়।
টেস্ট অভিষেক
পরের মাসে ইংল্যান্ড গমনার্থে তাকে ওয়েস্ট ইন্ডিজের টেস্ট দলে ঠাঁই দেয়া হয়। ১৭ আগস্ট, ২০১৭ তারিখে বার্মিংহামে সিরিজের প্রথম দিবা-রাত্রির টেস্টে তার অভিষেক হয়।
নভেম্বর, ২০১৯ সালে রিজিওন্যাল সুপার৫০ প্রতিযোগিতায় ত্রিনিদাদ ও টোবাগো দলের পক্ষে খেলার জন্যে মনোনীত হন। জুন, ২০২০ সালে বার্বাডোস দলের পক্ষে খেলার জন্যে মনোনীত হন। ২০২০-২১ মৌসুমকে ঘিরে ক্রিকেট ওয়েস্ট ইন্ডিজ কর্তৃপক্ষ তাকে খসড়া তালিকায় রাখে।
জিওফ চাব
জিওফ্রে ওয়াল্টার অ্যাশটন চাব (Geoff Chubb; জন্ম: ১২ এপ্রিল, ১৯১১ - মৃত্যু: ২৮ আগস্ট, ১৯৮২) ইস্টার্ন কেপভিত্তিক পূর্ব লন্ডন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের শুরুরদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন জিওফ্রে চাব নামে পরিচিত জিওফ চাব।
প্রথম-শ্রেণীর ক্রিকেট
১৯৩১-৩২ মৌসুম থেকে ১৯৫০-৫১ মৌসুম পর্যন্ত জিওফ চাবের প্রথম-শ্রেণীর খেলোয়াড়ী জীবন চলমান ছিল। ১৯৩১-৩২ মৌসুমে বর্ডারের পক্ষে উদ্বোধনী ব্যাটসম্যান হিসেবে প্রথম-শ্রেণীর খেলোয়াড়ী জীবনের সূচনা ঘটে জিওফ চাবের। কিন্তু, জোহেন্সবার্গে এসে বোলিংয়ের দিকে মনোনিবেশ ঘটান। নিজেকে মিডিয়াম-পেস সিমারে রূপান্তরিত করেন ও বেশ নিখুঁত বোলিংয়ে অগ্রসর হন। কার্যকরী বোলার ও বেশ জনপ্রিয় খেলোয়াড়ে পরিণত হন। উদ্বোধনী বোলার হওয়া সত্ত্বেও অপ্রত্যাশিতভাবে খেলাকালীন চশমা পরিধান করতেন।
১৯৩১-৩২ মৌসুমে প্রথমবারের মতো প্রথম-শ্রেণীর ক্রিকেট খেলতে শুরু করেন জিওফ চাপ। বর্ডারের সদস্যরূপে অভিষেক খেলাটিতে ব্যাটিং উদ্বোধনে নেমে ওয়েস্টার্ন প্রভিন্সের বিপক্ষে ৬৪ রান তুলেছিলেন তিনি। ঐ মৌসুমে তিনি পাঁচটি খেলায় অংশ নিয়েছিলেন।
১৯৩৬-৩৭ মৌসুমে ট্রান্সভালের পক্ষে দুইটি ও ১৯৩৯-৪০ মৌসুমে একটি খেলায় অংশ নেন। এ পর্যায়ে তিনি মাঝারিসারিতে ব্যাটিং ও বোলিং উদ্বোধনে নামতেন। তন্মধ্যে, ১৯৩৯-৪০ মৌসুমে ট্রান্সভালের সদস্যরূপে ইস্টার্ন প্রভিন্সের বিপক্ষে ৪/২৪ ও ৪/৪৩ বোলিং পরিসংখ্যান দাঁড় করান ও অপরাজিত ৭১ রানের ইনিংস খেলেন। ঐ খেলায় দলটি ইনিংস ব্যবধানে বিজয়ী হয়েছিল।
বিশ্বযুদ্ধে অংশগ্রহণ
দ্বিতীয় বিশ্বযুদ্ধকালীন তিন বছর যুদ্ধবন্দী ছিলেন। যুদ্ধের পর ১৯৪৫-৪৬ থেকে ১৯৪৮-৪৯ মৌসুমে ট্রান্সভালের পক্ষে বোলার হিসেবে খেলে বেশ সফলতা পান। ১৯৪৯-৫০ মৌসুমে কোন প্রথম-শ্রেণীর খেলায় অংশ নেননি। তবে, ১৯৫০-৫১ মৌসুমে খেলার জগতে ফিরে আসেন। এ মৌসুমেই তিনি তার সেরা খেলা প্রদর্শনে সচেষ্ট হন। ১৪.৬৬ গড়ে ৩৩ উইকেট পেয়েছিলেন তিনি। এরফলে, কারি কাপের শিরোপা বিজয়ে সবিশেষ ভূমিকা রাখেন। ঐ মৌসুমে রোডেশিয়ার বিপক্ষে ৫/৩৫ ও ২/২৭ নিয়ে খেলা শুরু করেন। ঐ খেলায় তার দল ইনিংস ব্যবধানে জয় পেয়েছিল। ওয়েস্টার্ন প্রভিন্সের বিপক্ষে ৫/৩৪ ও ২/৬৬ এবং নাটালের বিপক্ষে ৭/৫৪ ও ২/১০ পান।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জিওফ চাব। সবগুলো টেস্টই ইংল্যান্ডের বিপক্ষে খেলেছিলেন তিনি। ৭ জুন, ১৯৫১ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯৫১ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯৫১ সালে ইংল্যান্ড গমনার্থে তাকে দক্ষিণ আফ্রিকা দলে অন্তর্ভুক্ত করা হয়। ঐ সফরে তিনি যে-কোন খেলোয়াড়ের তুলনায় অধিক ৮০৯.৪ ওভার ও ২৬.৩৮ গড়ে সর্বাধিক ৭৬ উইকেট দখল করেন। কুয়ান ম্যাকার্থি’র সাথে বোলিং উদ্বোধনে নেমে ২১টি টেস্ট উইকেট লাভ করেন ও ২৭.৪৭ গড়ে দক্ষিণ আফ্রিকার পক্ষে শীর্ষস্থান দখল করেন। তাসত্ত্বেও, ইংল্যান্ডের ৩-১ ব্যবধানে সিরিজ জয়ে প্রতিবন্ধকতার পরিবেশ গড়ে তুলতে পারেননি। তৃতীয় টেস্টের প্রথম ইনিংসে ৬/৫১ নিয়ে সেরা বোলিং পরিসংখ্যান গড়েন। এছাড়াও, দ্বিতীয় টেস্টের প্রথম ইনিংসে ৫/৭৭ পান। পঞ্চম টেস্টের দ্বিতীয় দিন বেলা ১১:৫০ ঘটিকা থেকে ৩:৩০ ঘটিকা পর্যন্ত একাধারে বোলিং করে যান।
উইজডেনে এ প্রসঙ্গে মন্তব্য করা হয় যে, এ সফরে তিনি সর্বদাই অধিনায়ক ডাডলি নোর্সের ইচ্ছে অনুযায়ী এক প্রান্ত ধরে রেখেছেন। বিশ্ব ক্রিকেট অঙ্গনে তিনি ব্যতিক্রমী পন্থায় টেস্ট অভিষেক পর্ব সম্পন্ন করেছেন। টেস্টের বাইরে মে মাসে গ্ল্যামারগনের বিপক্ষে ৫/২১ পান। এছাড়াও, আগস্ট মাসে সমারসেটের বিপক্ষে ৫/২১ পেয়েছিলেন।
৪০ বছর ৫৬ দিন বয়সে দক্ষিণ আফ্রিকার বয়োজ্যেষ্ঠ টেস্ট অভিষেকধারী খেলোয়াড়ের মর্যাদাপ্রাপ্ত হন। ট্রেন্ট ব্রিজ টেস্টের দ্বিতীয় দিনের শেষভাগে ৪৮৩ রানের জয়ের লক্ষ্যমাত্রায় অগ্রসর হয় স্বাগতিক দল। নিজস্ব তৃতীয় বলে জ্যাক ইকিনকে স্লিপ অঞ্চলে ক্যাচ তালুবন্দী করেন। ৪৬ ওভারে ৪/১৪৬ পান। তিনি ও কুয়ান ম্যাকার্থি ইংল্যান্ডের সংগ্রহ ৩৭৫/৩ থেকে ৪১৯ রানে গুটিয়ে দেন এবং দক্ষিণ আফ্রিকাকে ইংল্যান্ডের মাটিতে ষোল বছরের মধ্যে প্রথম জয় এনে দেন।
অবসর
ইংল্যান্ড সফর শেষে ১৯৫১ সালে অবসর গ্রহণ করেন। এরপর, ক্রিকেট প্রশাসনের দিকে ধাবিত হন। ১৯৫৫ থেকে ১৯৫৭ সময়কালে জাতীয় দল নির্বাচক হন। ১৯৫৯ থেকে ১৯৬০ সালের মধ্যে সাকা’র সভাপতির দায়িত্ব পালন করেন। সর্বমোট দুই মেয়াদে সাউথ আফ্রিকান ক্রিকেট অ্যাসোসিয়েশনের সভাপতির দায়িত্ব পালন করেছেন।
২৮ আগস্ট, ১৯৮২ তারিখে ৭১ বছর বয়সে কেপ প্রদেশের পূর্ব লন্ডন এলাকায় জিওফ চাবের দেহাবসান ঘটে।
শায়ান মুন্সী
শায়ান মুন্সী হলেন একজন ভারতীয় অভিনেতা। ২০০৩ সালে বলিউডঝঙ্কার চলচ্চিত্র মাধ্যমে আত্মপ্রকাশ হয় এবং দ্য বং সংযোগ চলচ্চিত্র অভিনয় করেছেন। শায়ান কুক না কাহো, উচ্চ উত্তেজনার'' মতো টেলিভিশন সিরিজ হোস্ট করেছেন এবং ল'রিয়াল, লেভির, স্যামসাং এবং ব্যাকার্ডির ব্র্যান্ডের সাথে কাজ করেছেন।
তিনি জেসিকা লাল হত্যা মামলার মূল সাক্ষী ছিলেন।
বামাখ্যাপা
বামাক্ষ্যাপা বা বামাচরণ চট্টোপাধ্যায় (জন্ম ১২ ফাল্গুন ১২৪৪, মৃত্যু ২ শ্রাবণ ১৩১৮ ) ছিলেন একজন ভারতীয় হিন্দু সাধক ও তান্ত্রিক । তিনি বীরভূম জেলায় জন্মগ্রহণ করেন ছিলেন ও তারাপীঠে বাস করতেন। তিনি দেবী তারার ভক্ত ছিলেন এবং দেবী তারাকে "বড় মা" বলে ডাকতেন। মন্দিরের কাছে শ্মশানঘাটে সাধনা করতেন। তিনি শ্রীরামকৃষ্ণ পরমহংসদেবের সমসাময়িক ছিলেন। থাম্ব|সাধক বামাখ্যাপার স্মৃতিসৌধ
প্রথম জীবন
১২ ফাল্গুন ১২৪৪ বঙ্গাব্দে বীরভূমে আটলা গ্রামে বামাক্ষ্যাপার জন্ম।  তার পিতা ছিলেন সর্বানন্দ চট্টোপাধ্যায়। বামক্ষ্যাপার প্রকৃত নাম বামচরণ চট্টোপাধ্যায়। শৈশব থেকেই দেবভক্তি প্রবল। তিনি দেবী তারার ভক্ত ছিলেন এবং মন্দিরের কাছে শ্মশানঘাটে সাধনা করতেন।
সাধনা ও খ্যাতি
থাম্ব|বামাক্ষ্যাপা নামাঙ্কিত ঘাট, তারাপীঠ
বামাক্ষ্যাপা ছেলেবেলায় গৃহত্যাগ করে তিনি কৈলাশপতি বাবা নামে এক সন্ন্যাসীর শিষ্যত্ব গ্রহণ করেন। কৈলাশপতি বাবা তারাপীঠে থাকতেন। বামাক্ষ্যাপা তারাপীঠেই দ্বারকা নদে র তীরে যোগ ও তন্ত্রসাধনা করেন। পরে তিনি নিকটবর্তী মল্লরাজাদের মন্দিরময় গ্রাম মালুটি (অধুনা ঝাড়খণ্ড রাজ্য)তে যান যোগ সাধনার জন্যে। সেখানে দ্বারকার তীরে মৌলাক্ষী দেবীর মন্দিরে সাধনাকালে প্রায় ১৮ মাস অবস্থান করেন। থাম্ব|বামাক্ষ্যাপার মন্দির, মালুটি গ্রাম, ঝাড়খণ্ড ক্রমে তিনি তারাপীঠের প্রধান ধর্মীয় ব্যক্তিত্ব হয়ে ওঠেন। ভক্তরা বিশ্বাস করত তার অলৌকিক ক্ষমতা আছে। তাই তারা রোগারোগ্য ও অন্যান্য প্রয়োজনে তার কাছে আসত। বামাক্ষ্যাপা মন্দিরের নিয়মকানুন মানতেন না। এমনকি দেবতার থালা থেকেই নৈবেদ্য তুলে খেয়ে নিতেন। কথিত আছে, নাটোরের মহারানীকে স্বপ্নে দেবী তারার প্রত্যাদেশ পান যে, দেবীপুত্র বলে বামাক্ষ্যাপাকে যেন আগে খাওয়ানো হয়। এরপর থেকে মন্দিরে পূজার আগেই বামাক্ষ্যাপাকে নৈবেদ্য প্রদান এবং তাকে অবাধে মন্দিরে বিচরণ করতে দেওয়া হত। আরও কথিত আছে, দেবী তারা ভয়ংকর বেশে বামাক্ষ্যাপাকে দর্শন দিয়েছিলেন এবং পরে মাতৃবেশে কোলে তুলে নিয়েছিলেন। তারাপীঠ শ্মশানে ও দুমকা জেলার মালুটি গ্রামের তার স্মৃতিমন্দির আছে।
জনপ্রিয় সংস্কৃতিতে
সাধক বামাক্ষ্যাপাকে নিয়ে বহু গান, পল্লীগীতি রচিত হয়েছে। তার জীবনী বৃত্তান্ত নিয়ে বাংলা টেলিসিরিয়াল তৈরী হয়েছে যা বামাক্ষ্যাপা জীবনকে বিস্ততারিত দেখানো হয়েছে ।
স্বামী বিবেকানন্দের সহিত সাক্ষাৎ
মাত্র ১৯ বয়সে ঠাকুর রামকৃষ্ণের সংস্পর্শে আসার পর নরেন্দ্রনাথ বামাক্ষ্যাপাকে দর্শন করার জন্য তার কলেজের সহপাঠী শরৎচন্দ্র চক্রবর্তীকে জানান। শরৎচন্দ্র তাকে বলেন, ‘তুমি তো ঠাকুরের দেখা পেয়েছো। আবার কেন সেই ব্রহ্মজ্ঞ পুরুষকে দেখতে চাও?’ ব্রহ্মজ্ঞ পুরুষদের চারটি অবস্থা বালকবৎ, জড়বৎ, উন্মাদবৎ এবং পিশাচবৎ। এই চারটি অবস্থাই ব্যামাক্ষ্যাপার মধ্যে দেখা যেত। কিন্তু ঠাকুর রামকৃষ্ণের মধ্যে পিশাচবৎ ভাবটি অনুপস্থিত ছিল। তাই বামাক্ষ্যাপাকে দেখার জন্য নরেন্দ্রনাথ আকুল হয়ে ওঠেন। শেষে শরৎচন্দ্রকে নিয়ে নরেন্দ্রনাথ চলে এলেন তারাপীঠে। সেখানে বামাক্ষ্যাপা ও নরেন্দ্রনাথ দেখা হয়। আর তার সম্পর্কে বামাক্ষ্যাপা তার বন্ধু শরৎচন্দ্রকে বললেন, এই যুবক একদিন ধর্মের মুখ উজ্জ্বল করবে।
মহর্ষি দেবেন্দ্রনাথ ঠাকুরের সাথে সাক্ষাৎ
দেবেন্দ্রনাথ ঠাকুর ব্রাহ্ম হলেও তিনি বামাক্ষ্যাপাকে দেখার জন্য তারাপীঠে গিয়েছিলেন। সেখানে দুজনার কিছুক্ষণ কথা হয়। কথিত আছে, ফেরার সময় বামাক্ষ্যাপা মহর্ষিকে বললেন, ফেরার পথে ট্রেন থেকেই দেখতে পাবে একটা বিশাল মাঠ। সেই মাঠের মাঝখানে আছে একটা ছাতিম গাছ আছে। তার নিচে বসে ধ্যান করবে। দেখবে মনের ভিতরে আনন্দের জ্যোতি জ্বলে উঠছে। ওখানে একটা আশ্রম বানাও দেখি। আহা, শান্তি শান্তি! ফেরার পথে সেই মাঠ এবং ছাতিম গাছ দেখে তিনি চমৎকৃত হলেন। সেখানে বসে ধ্যানে মগ্নও হলেন। তিনি ঠিক করেন সেখানে তিনি আশ্রম স্থাপন করবেন। পরবর্তীতে ওখানেই শান্তিনিকেতন প্রতিষ্ঠিত হয়।
আশুতোষ মুখোপাধ্যায়ের সাথে সাক্ষাৎ
বাংলার বাঘ স্যার আশুতোষ মুখোপাধ্যায় ১৯০১ খ্রিষ্টাব্দে তার মা এবং স্ত্রীকে নিয়ে তারাপীঠে বামাক্ষ্যাপাকে দর্শন করার জন্য গিয়েছিলেন। আশুতোষ বামাক্ষ্যাপাকে ভক্তিভরে প্রণাম করতেই তিনি বলে উঠেছিলেন, যা যা, তোর মনের ইচ্ছা পূর্ণ হবে। তুই শালা জজ হবি। তিনি তো তখন হাইকোর্টের আইনজীবী। কিন্তু মনে জজ হওয়ার খুব ইচ্ছে ছিল তার। ১৯০৪ সালে তিনি হাইকোর্টের জজ হন।
রবীন্দ্রনাথ ঠাকুর ও মুকুন্দদাসের সাথে সাক্ষাৎ
রবীন্দ্রনাথ ঠাকুরও একবার চারণকবি মুকুন্দদাসের সঙ্গে তারাপীঠে গিয়ে বামাক্ষ্যাপার সঙ্গে দেখা করার জন্য সারাদিন অপেক্ষা করেছিলেন। সন্ধ্যায় বামাক্ষ্যাপার সঙ্গে তাদের দেখা হয়। মুকন্দদাসকে দেখে বামাক্ষ্যাপা বললেন, তোর ফুটুস কলটা নদীতে ফেলে দিয়ে আয়। উল্লেখ্য, চারণকবির কোমরে একটা রিভলভার গোঁজা ছিল। তারপর তিনি রবীন্দ্রনাথকে বললেন, ‘তোর খুব নামডাক হবে।’ দুজনকে তারামায়ের প্রসাদ খাইয়ে তিনি ছেড়েছিলেন।
কার্পাসডাঙ্গা নীলকুঠি
কার্পাসডাঙ্গা নীলকুঠি নীল চাষ, সংরক্ষণ ও বিক্রয়ের জন্য ব্রিটিশ ইস্ট ইন্ডিয়া কোম্পানি কর্তৃক নির্মিত একটি বাণিজ্যিক কেন্দ্র ছিল। বৃটিশ আমলে নির্মিত কুঠিটি বাংলাদেশের চুয়াডাঙ্গা জেলার দামুড়হুদা উপজেলার কার্পাসডাঙ্গা ইউনিয়নে ভৈরব নদীর তীরে (বর্তমান রঘুনাথপুর-কার্পাসডাঙ্গা সড়কের পাশে) অবস্থিত। সেসময় কুঠির স্থানটি 'নিশ্চিন্তপুর' গ্রাম নামে পরিচিত ছিল।
ইতিহাস
১৮৬০-৬১ সালে নীল বিদ্রোহ হয়। এসময় নীল বিদ্রোহ দমন তথা প্রশাসনিক কাজের সুবিধার জন্য নদীয়া জেলাকে পাঁচটি মহকুমায় ভাগ করা হয়। এগুলো হলো কৃষ্ণনগর, রানাঘাট, মেহেরপুর, কুষ্টিয়া ও চুয়াডাঙ্গা। ১৮৬১ সালে চুয়াডাঙ্গা মহকুমা প্রতিষ্ঠিত হয়। প্রথম মহকুমার সদর দফতর ছিল দামুড়হুদা। তখন চুয়াডাঙ্গায় নীল চাষের জন্য এটি ব্রিটিশদের প্রধান ঘাঁটি ছিল। বণিক ফ্রেডারিক অ্যাসকল এখানে প্রথম বাণিজ্যিক কুঠি স্থাপন করেন। অ্যাসকল কাসিমবাজার নবাব স্টেটের কাছ থেকে পত্তনি বন্দোবস্ত সূত্রে এ সম্পত্তি লাভ করেন। এই কুঠির অধীনে চুয়াডাঙ্গা, কুষ্টিয়া, রানাঘাট প্রভৃতি এলাকায় নিজস্ব ২৪৭ বর্গমাইল জমি ছিল। কুঠিটির নিয়ন্ত্রিত এলাকায় ১৩ হাজার ২শত বিঘা জমিতে ৯ শত মন নীল উৎপন্ন হতো। এটির অধীনস্থ চাষী ও কর্মচারীর সংখ্যা ছিল ১ লাখ ৯৩ হাজার।
বর্তমানে কুঠিটির মূলভবন ধ্বংসপ্রাপ্ত। টিকে থাকা ভবনটি ১৯৮৩ সালে সংস্কার করে কার্পাসডাঙ্গা বালিকা উচ্চ বিদ্যালয়ে রূপান্তর করা হয়েছে। নীলকুঠির এলাকায় ইস্ট ইন্ডিয়া কোম্পানির শ্বেতাঙ্গ কমকর্তাদের একটি সমাধিক্ষেত্র এখনো টিকে আছে।
রাশিয়ার প্রথম পিটার
345x345px|thumb|right|মহান পিটারের প্রতিকৃতি সম্রাট মহান পিটার বা পিয়োত্‌র আলেক্সিয়েভিচ রোমানফ (Пётр Вели́кий), প্রথম পিটার (Пётр Первый) (৯ই জুন, ১৬৭২ – ৮ই ফেব্রুয়ারি, ১৭২৫) ৭ই মে, ১৬৮২ থেকে মৃত্যুর আগ পর্যন্ত রাশিয়া শাসন করেন। পিটার রাশিয়াতে "পাশ্চাত্যকরণ" অভিযান চালান এবং তার অধীনে রুশ জার শাসন ইউরোপের একটি অন্যতম প্রধান পরাশক্তি রুশ সাম্রাজ্যে রূপান্তরিত হয়। পিটার বেশ কয়েকটি সফল যুদ্ধের মাধ্যমে তিনি রাশিয়াকে একটি বৃহৎ সাম্রাজ্যে পরিণত করেছিলেন যা ইউরোপীয় শক্তি হিসেবে পরিণত হয়েছিল এবং বাল্টিক সাগরের বন্দরগুলি ধরে রাখার পর রাশিয়ার নৌবাহিনীর জন্য ভিত্তি স্থাপন করেছিল। তিনি এমন একটি সাংস্কৃতিক বিপ্লব পরিচালনা করেছিলেন যা প্রথাগত ও মধ্যযুগীয় সামাজিক ও রাজনৈতিক ব্যবস্থাকে প্রতিস্থাপিত করেছিল, যা আধুনিক, বৈজ্ঞানিক, পশ্চিমাগত এবং আলোকিততার উপর ভিত্তি করে ছিল। পিটারের সংস্কারগুলি রাশিয়ার উপর দীর্ঘস্থায়ী প্রভাব ফেলে এবং রাশিয়ান সরকারের অনেক প্রতিষ্ঠান তার উৎস থেকে তার রাজত্বের সন্ধান পায়। তিনি সেন্ট পিটার্সবার্গে শহর প্রতিষ্ঠা উন্নয়ন করার জন্যও পরিচিত, যা ১৯১৭ সাল পর্যন্ত রাশিয়ার রাজধানী ছিল।
অমিত কুমার
অমিত কুমার একজন ভারতীয় বাঙালি গায়ক। তিনি বিখ্যাত শিল্পী কিশোর কুমারের ছেলে। জন্মগ্রহণ করেন ১৯৫২ সালের ৩ জুলাই। তিনি বহু হিন্দী সিনেমার জন্য প্লেব্যাক করেছেন এবং বাংলা গানের অ্যালবামও বের করেছেন।
এ গুণী শিল্পী ১৯৫২ সালের ৩ জুলাই জন্মগ্রহণ করেন। অমিত কুমার একাধারে একজন গায়ক, অভিনেতা এবং সংগীত পরিচালক। বাবার মতই ছেলেবেলা হতেই অমিত গানকে খুব ভালোবাসতো। অল্প বয়স হতেই অমিত কলকাতার দুর্গা পূজার বিভিন্ন অনুষ্ঠানে গান গাইতো। একবার বিখ্যাত বাঙালি অভিনেতা উত্তম কুমারের দ্বারা আয়োজিত এরকম একটি দুর্গা পূজার অনুষ্ঠানে যখন অমিত কুমার গান গাইছিলেন, তখন উপস্থিত শ্রোতারা আরও গানের জন্য অমিত কুমারকে অনুরোধ করছিলেন। এ সংবাদটি যখন তার মা রুমা গুহ ঠাকুরতার নিকট পৌঁছায়, তখন তিনি কিশোর কুমারের নিকট অভিযোগ করেন যে তাদের সন্তান অমিত কুমার ফিল্মের গান পরিবেশন করছেন। এ কথা জানার পর কিশোর কুমার অমিত কুমারকে বোম্বে নিয়ে যাওয়ার জন্য সিদ্ধান্ত নেন।
এর পূর্বেই কিশোর কুমার দুটি চলচ্চিত্রে অমিত কুমারকে তার ছেলের চরিত্রে অভিনয়ের জন্য কাস্ট করেন। ছবি দুটি ছিল ‘দূর গগন কী ছাঁও মেঁ’ এবং ‘দূর কা রাহি’। অমিত কুমার ১৯৭০ সাল হতে অনেক বলিউড চলচ্চিত্র এবং আঞ্চলিক চলচ্চিত্রে প্লে-ব্যাক সিঙ্গার হিসাবে গান গেয়েছেন। বিশেষকরে ১৯৭০ সাল হতে ১৯৯৪ সাল পর্যন্ত, যে পর্যন্ত আরেক শিল্পী আর ডি বর্মন বেঁচে ছিলেন।
ফিল্মফেয়ার অ্যাওয়ার্ড
অমিত কুমার ১৯৮১ সালে “লাভ স্টোরি” ছবির “ইয়াদ আ রাহি হে” গানের জন্য ফিল্মফেয়ার অ্যাওয়ার্ড লাভ করেন। এছাড়া ১৯৮২ সালে “তেরি কসম” ছবিতে ইয়ে “জামিন গা রাহি হে”, ১৯৮৮ সালে “তেজাব” ছবিতে “ইক দু তিন”, ১৯৮৯ সালে “ত্রিদেব” ছবিতে “তিরছি টোপিওয়ালে” এবং ১৯৯০ সালে “বাঘি” ছবিতে “ক্যায়সা লাগতা হে” গানগুলোর জন্য নমিনেশান লাভ করেছিলেন।
প্রিচার মস
ব্রায়ান্ট রেগিনাল্ড মস (জন্ম: ১৯৬৭), সর্বাধিক পরিচিত তার মঞ্চ নাম মস নামে, একজন আমেরিকার স্ট্যান্ড আপ কৌতুকাভিনেতা এবং লেখক। তিনি ত্রিভূজ আকৃতির হাস্যরস্যাত্মক অনুষ্ঠান আল্লাহ মেড মি ফানি তে অভিনয়ের সুবাদে পরিচিত।
প্রাথমিক জীবন
মার্কিন যুক্তরাষ্ট্রের ওয়াশিংটন, ডি.সিতে আফ্রিকা-আমেরিকার পিতামাতা ক্লিফোর্ড মস এবং মেরি মস-এর জন্মগ্রহণ করেন ব্রায়ান্ট মস। মাত্র ৭ বছর বয়স থেকে তিনি কমেডির অনুশীলন শুরু করে দেন, যেখানে তিনি তার পরিবারের গির্জার যাজক তার অনুকরণ এর ফলস্বরুপ তিনি "প্রচারক" ডাক নামটি অর্জন করেছিলেন। তিনি মেরিল্যান্ড উপকূলবর্তী এলাকার একজন খ্রিস্টান হিসাবে বেড়ে ওঠেন এবং তাকে স্কুলে পড়াশোনা করার জন্য একটি স্থানীয় সামরিক একাডেমিতে ভর্তি করা হয়েছিল।
ব্যক্তিগত জীবন
২০০৩ সালে, মস ইয়াসমিন নামে কানাডার টরন্টোতে বসবাসরত একজন ভারতীয় মুসলমানকে বিবাহ করেছিলেন। বিভিন্ন জায়গায় সফরে না গেলে তিনি ক্যালিফোর্নিয়ার দীর্ঘ সৈকতে ঘুরতে যান এবং ওয়াশিংটন ডি.সি. তে ঘন ঘন তার মায়ের বাড়িতে যান।
কমেডি শৈলী
মস খ্রিস্টান থেকে ইসলাম ধর্মে তার ধর্মান্তর নিয়ে বেশিরভাগক্ষেত্রে বিভিন্ন অনুষ্ঠানে আলোচনা করে থাকেন। তিনি কালো ও মুসলিম হওয়ার অভিজ্ঞতা এবং জাতি ও ধর্মের পক্ষে উপকারী বিভিন্ন দিক হিসাবে ব্যবহার করে থাকেন।
পাটিগণিত
পাটিগণিত হচ্ছে গণিতের অন্যতম প্রাচীন একটি শাখা যা সংখ্যা সম্পর্কিত জ্ঞান নিয়ে, বিশেষকরে সংখ্যার যোগ, বিয়োগ, গুণ, ভাগ, সূচকীকরণ ও মূল নির্ণয়ের প্রথাগত গাণিতিক প্রক্রিয়াসমূহের গুণাবলীর সাথে জড়িত জ্ঞানের সমন্বয়ে গড়ে উঠেছে। এটি গণিতের সেই শাখা যেখানে গণনা সংক্রান্ত হিসাব-নিকাশ যোগ, বিয়োগ, গুণ, ভাগ ও অন্যান্য গাণিতিক প্রক্রিয়ার মাধ্যমে সরাসরি সম্পাদন করা হয়।  পাটিগণিত হলো সংখ্যাতত্ত্বের একটি মৌলিক অংশ, আর বীজগণিত, জ্যামিতি ও বিশ্লেষণী গণিতের সাথে সংখ্যাতত্ত্বকেও আধুনিক গণিতের শীর্ষ-পর্যায়ের শাখাগুলোর একটি গণ্য করা হয়। বিংশ শতাব্দীর শুরুর আগ পর্যন্ত  arithmetic (পাটিগণিত) এবং higher arithmetic (উচ্চতর পাটিগণিত) পরিভাষা দুটি সংখ্যাতত্ত্ব-এর প্রতিশব্দ হিসেবে ব্যবহৃত হতো। এমনকি অদ্যাবধি কিছু কিছু ক্ষেত্রে সংখ্যাতত্ত্বের একটি বিস্তৃত অংশকে বোঝাতে এই পরিভাষা দুটি ব্যবহার করা হয়ে থাকে।
পরিভাষা
পাটিগণিতে পাটি (√পট্‌+ই) শব্দটি সংখ্যা অর্থে ব্যবহৃত হয়েছে। পাটিগণিত শব্দটি ইংরেজি Arithmetic এর বাংলা পারিভাষিক শব্দরূপে স্বীকৃত। Arithmetic শব্দটি এসেছে প্রাচীন গ্রিক ভাষার ἀριθμός (arithmos) ও τική [τέχνη] (tiké [téchne]) থেকে, যেগুলোর অর্থ যথাক্রমে সংখ্যা, শিল্পকলা ও শিল্পকর্ম (craft)।
উৎপত্তি
পাটীগণিত গণিতের একটি শাখা। প্রাচীন কাল থেকে মানুষ নানান রকমের হিসাব-নিকাশ করেছে বিভিন্ন পদ্ধতিতে । পাটীগণিত সেসব পদ্ধতির মধ্যে অন্যতম। প্রাচীন কালের অনেক মণীষী পাটিগণিতের উৎকর্ষ সাধন করে। তাদের মধ্যে পিথাগোরাস, গ্যালিলিও, মহাবীর, রামানুজম প্রমুখ উল্লেখযোগ্য।
ইতিহাস
পাটিগণিতের প্রাক-ইতিহাস কেবল অল্প সংখ্যক নিদর্শনের মধ্যেই পাওয়া যায়। মধ্য আফ্রিকার কঙ্গোয় আবিষ্কৃত সর্বাধিক পরিচিত ইশাংগো হাড় হলো সেই প্রাক-ইতিহাসের একটি প্রমাণ। ২০,০০০ থেকে ১৮,০০০ খ্রিস্টপূর্বাব্দের এই নিদর্শনটির বিস্তারিত ব্যাখ্যা নিয়ে বিতর্ক থাকলেও এটা সেই সময়ের যোগ ও বিয়োগের ধারণাকে ইঙ্গিত দেয়।
প্রায় ২০০০ খ্রিস্টপূর্বাব্দের শুরুর দিকে মিশরীয় ও ব্যাবিলীয়রা যোগ, বিয়োগ, গুণ ও ভাগ এই মৌলিক পাটিগাণিতিক প্রক্রিয়াগুলোর সবগুলোই যে ব্যবহার করত, সবচেয়ে প্রাচীন লিখিত নথিগুলো থেকে সেটারই ইঙ্গিত পাওয়া যায়। সমস্যা সমাধানে ঠিক কোন কোন পদ্ধতির প্রয়োগ করা হতো তা এই নিদর্শনগুলো থেকে সব সময় উদঘাটন করা না গেলেও, এসব পদ্ধতির জটিলতা বা দুর্বোধ্যতাকে প্রবলভাবে প্রভাবিত করেছে যে স্বতন্ত্র সংখ্যাপদ্ধতি সেটার বৈশিষ্ট্যগুলো এসব নিদর্শন থেকে উন্মোচিত হয়। মিশরীয় সংখ্যাব্যবস্থায় ব্যবহৃত হায়ারোগ্লিফিক পদ্ধতি পরবর্তী যুগের রোমান সংখ্যার মতোই গণনার কাজে ব্যবহৃত টালি চিহ্নের উত্তরসূরী। উভয় ক্ষেত্রেই আদি এই সংখ্যাগুলোর মান এমনভাবে বের করা হতো যেগুলোতে একটি "দশমিক ভিত্তি" ব্যবহার করা হয়েছিল। তবে এই সংখ্যা ব্যবস্থা দুটির কোনটিতেই অঙ্কের অবস্থানভিত্তিক ব্যবস্থা তথা স্থানিক অঙ্কপাতনকে অন্তর্ভুক্ত করা হয়নি। রোমান সংখ্যা দিয়ে জটিল গণনাগুলোর ফলাফল বের করতে গেলে একটি কাউন্টিং বোর্ডের বা রোমান অ্যাবাকাসের সহায়তা নেওয়ার প্রয়োজন হতো।
আবার, প্রাচীন যে সংখ্যাপদ্ধতিগুলোতে স্থানিক অঙ্কপাতনকে অন্তর্ভুক্ত করা হয়েছিল, সেগুলো দশমিক পদ্ধতির (দশভিত্তিক) ছিল না। যেমন: ব্যাবীলনীয় সংখ্যা ছিল ষষ্টিক (ষাটভিত্তিক) এবং মায়া সংখ্যা ছিল বিংশীয় (বিশ-ভিত্তিক)। স্থানীয় মানের এই ধারণার ফলস্বরূপ, ভিন্ন ভিন্ন মানের জন্য একই অঙ্কের পুনর্ব্যবহারযোগ্যতার বিষয়টি গণনার জন্য সরলতর ও আরও কার্যকর পদ্ধতিগুলোর ক্ষেত্রে অবদান রাখতে পেরেছে।
আধুনিক পাটিগণিতের উৎপত্তি ব্যাবিলনীয় ও মিশরীয় নজিরগুলোর অনেক পরে হলেও এর চলমান ঐতিহাসিক উন্নয়ন শুরু হয় প্রাচীন গ্রিসের হেলেনিস্টিক সভ্যতার যাত্রার সাথে। ৩০০ খ্রিস্টপূর্বাব্দের কাছাকাছি সময়ে ইউক্লিড যে কাজগুলো করেছিলেন তার সেই কাজগুলোর পূর্ববর্তী সময়ে গ্রিক গণিতের যে শাখাগুলো ছিল সেগুলো দার্শনিক এবং অতীন্দ্রিয় বিশ্বাসের সাথে মিশে গিয়েছিল। যেমন: সংখ্যার ব্যাপারে প্রাচীন পিথাগোরাসীয় চিন্তাধারার কী দৃষ্টিভঙ্গি, সেইসঙ্গে এই দৃষ্টিভঙ্গি ও সংখ্যার পারস্পরিক সম্পর্কসমূহ নিকোমাকোস তার অ্যারিথমিতিকি ইসাগোইয়ি-তে (পাটিগণিতের সাথে পরিচয়) সংক্ষিপ্ত আকারে বিবৃত করে গেছেন।
আর্কিমিডিস, ডিওফ্যান্টাস এবং অন্যান্য পণ্ডিতগণ যে স্থানিক অঙ্কপাতনে গ্রিক সংখ্যাসমূহ প্রয়োগ করেছিলেন, সেটি আধুনিক অঙ্কপাতনের তুলনায় খুব বেশি ভিন্ন ছিল না। হেলেনিস্টিক সভ্যতার আবির্ভাবের পূর্ববর্তী সময় পর্যন্ত প্রাচীন গ্রীকরা শূন্যের জন্য প্রয়োজনীয় একটি প্রতীকের অভাবে ভুগেছিল। সে সময় সংখ্যার জন্য প্রয়োজনীয় অঙ্ক হিসেবে তারা পরস্পর আলাদা তিন সেট প্রতীক ব্যবহার করতো: প্রতীকের এই গুচ্ছ তিনটির একটি ব্যবহার করা হতো একক স্থানের জন্য, আরেকটি ব্যবহার করা হতো দশক স্থানের জন্য এবং অবশিষ্ট গুচ্ছটি শতকের জন্য। সহস্রের ঘরের জন্য তারা একক স্থানের প্রতীকগুলো পুনরায় ব্যবহার করত এবং অন্যান্য ঘরের ক্ষেত্রে তারা একইভাবে কাজ চালাত। যোগের জন্য তারা যে অ্যালগরিদম ব্যবহার করত, তা আধুনিক পদ্ধতির মতই ছিল। আর তাদের ব্যবহৃত গুণের অ্যালগরিদমে কেবল সামান্য পার্থক্যই ছিল। ভাগের জন্য তারা যে দীর্ঘ অ্যালগরিদম ব্যবহার করত সেটাও ছিল একই ধরনের। বর্গমূল নির্ণয়ে অঙ্ক ধরে ধরে (Digit by digit calculation) যে গণনা পদ্ধতি, যা বিংশ শতাব্দীর মতো সাম্প্রতিক সময়গুলোতে জনপ্রিয়, সেই নিয়মটি আর্কিমিডিস জানতেন এবং সম্ভবত তিনি এর আবিষ্কারকও ছিলেন। বর্গমূল নির্ণয়ের ধারাবাহিক আসন্নায়ন নিয়মটি যা হিরনের নিয়ম বা ব্যাবিলনীয় নিয়ম নামে পরিচিত সেটি অপেক্ষা অঙ্ক ধরে ধরে বর্গমূল বের করার নিয়মটিই আর্কিমিডিসের নিকট অধিক পছন্দের ছিল। কারণ হলো, একবার হিসাব করা হলে এখানে অঙ্কের পরিবর্তন ঘটে না এবং এই নিয়মে পূর্ণবর্গ সংখ্যার বর্গমূল খুব দ্রুতই বের হয়; (যেমন: ৭৪৮৫৬৯৬ এর মতো বড় সংখ্যার বর্গমূল ২৭৩৬ খুব সহজেই বের করা যায়)। ভগ্নাংশযুক্ত সংখ্যার (যেমন: ৫৪৬.৯৩৪) বর্গমূল বের করার ক্ষেত্রে গ্রিকরা ভগ্নাংশযুক্ত অংশের (.৯৩৪) জন্য ১০-এর ঋণাত্মক ঘাতের পরিবর্তে ৬০-এর ঋণাত্মক ঘাত ব্যবহার করত।
প্রাচীন চীনে শাং রাজবংশ থেকে শুরু করে ধারাবাহিকভাবে তাং রাজবংশের সময়ে, চীনাদের মৌলিক সংখ্যা থেকে শুরু করে উন্নত বীজগণিতসহ উচ্চতর পাটিগণিতে যথেষ্ট জ্ঞান ছিল। প্রাচীন চীনারা গ্রিকদের মতই একটি স্থানিক অঙ্কপাতনের ব্যবহার করত। যেহেতু চীনারাও শূন্যের জন্য একটি প্রয়োজনীয় চিহ্নের অভাবে ছিল, তাই তারা সংখ্যার একক স্থানের জন্য এক গুচ্ছ প্রতীক ব্যবহার করত, দশক স্থানের জন্য ব্যবহার করত দ্বিতীয় আরেক সেট প্রতীক। শতক স্থানের জন্য তারা এককের ঘরের প্রতীকগুলো পুনরায় ব্যবহার করত এবং অন্যান্য স্থানীয় মানের জন্য একইভাবে কাজ চালাত। তাদের এই প্রতীকগুলো ছিল প্রাচীন গণনা কাঠিভিত্তিক। চীনারা ঠিক কখন সংখ্যাকে স্থানের (অঙ্কপাতনের) দ্বারা উপস্থাপনের মাধ্যমে গণনা শুরু করে তা অজানা। তবে এই অধিগ্রহণ ৪০০ খ্রীস্টপূর্বাব্দে শুরু হয়েছিল বলে জানা যায়। সর্বপ্রথম প্রাচীন চীনারাই ঋণাত্মক সংখ্যার অর্থপূর্ণ আবিষ্কার ঘটায়, এটি হৃদয়ঙ্গম করে এবং এর প্রয়োগ করে। খ্রিস্টপূর্ব ২য় শতকে লাইয়ু হুই-এর লেখা গাণিতিক শিল্পকলার নয়টি অধ্যায়-এ (Jiuzhang Suanshu) এর ব্যাখ্যা রয়েছে।
হিন্দু-আরবীয় সংখ্যা পদ্ধতির ধারাবাহিক বিকাশ স্বতন্ত্রভাবে স্থানীয় মানের ধারণার এবং স্থানিক অঙ্কপাতনের উদ্ভাবন ঘটিয়েছে, যেখানে এই পদ্ধতিটির সাথে একটি দশমিক ভিত্তির সহজতর গণনা পদ্ধতির এবং ০-এর প্রতিনিধিত্বকারী একটি অঙ্কের প্রয়োগের সমন্বয় ঘটেছে। এর ফলে সুস্পষ্টভাবেই এই পদ্ধতির মাধ্যমে ছোট ও বড় উভয় সংখ্যার প্রতিনিধিত্বের সুযোগ তৈরি হয়েছিল — এটি এমনই এক অর্জন যা ঘটনাক্রমে অন্যান্য সকল পদ্ধতির জায়গা দখল করে ফেলে। খ্রিস্টীয় ৬ষ্ঠ শতকের প্রথম দিকে, ভারতীয় গণিতবিদ আর্যভট্ট সেই সময়ে এই নিয়মটির একটি প্রচলিত সংস্করণ তার কাজের মধ্যে অন্তর্ভুক্ত করে ফেলেন এবং ভিন্ন অঙ্কপাতনের মাধ্যমে পরীক্ষা চালান। ৭ম শতকে ব্রহ্মগুপ্ত ০-কে একটি পৃথক সংখ্যা হিসেবে প্রতিষ্ঠা করেন। তিনিই প্রথম শূন্যকে সংখ্যার মর্যাদা দেন। এছাড়া শূন্য এবং অন্যান্য সমস্ত সংখ্যার গুণ, ভাগ, যোগ ও বিয়োগের ফলাফল কী হবে তিনি সেগুলোও নির্ধারণ করেন। তবে শূন্য দ্বারা ভাগের ফলাফল কী হবে তা তিনি সুস্পষ্টভাবে বলতে পারেন নি। শূন্য দ্বারা ভাগের ব্যাপারে তার দেওয়া মত আধুনিক গণিতের সাথে মিলে না। সে যাই হোক, ব্রহ্মগুপ্তের সমসাময়িক সিরিয়াক বিশপ সেভেরাস সেবোখট (৬৫০ খ্রিস্টাব্দ) বলেছেন, "ভারতীয়দের এমন একটি গণনা পদ্ধতি রয়েছে, কোনো ভাষা দিয়েই যার যথাযথ প্রশংসা করা সম্ভব নয় — তা হলো গণিতে তাদের বুদ্ধিদীপ্ত পদ্ধতি, অর্থাৎ তাদের বুদ্ধিদীপ্ত গণনা পদ্ধতি। আমি বলতে চাচ্ছি তাদের সেই নিয়মটির কথা, যেটাতে নয়টি প্রতীক ব্যবহার করা হয়।"  আরবরাও এই নতুন নিয়মটি শিখে নেয় আর তারা একে হেসাব নামে অভিহিত করে।
৯৭৬ খ্রিস্টাব্দের পূর্বেই কোডেক্স ভিজিল্যানাস ০-কে বাদ দিয়ে আরবীয় অঙ্কবাচক সংখ্যাগুলোর আদি গঠনের ওপর একটি বিবরণ দিলেও, পিসার লিওনার্দোর (ফিবোনাচ্চি) লিবার অ্যাবাসি প্রকাশের পর মূলত তার (ফিবোনাচ্চি) হাত ধরেই সমগ্র ইউরোপে দশভিত্তিক এই সংখ্যা ব্যবস্থা ছড়িয়ে পড়ে, ইউরোপে এই অঙ্কগুলো ছড়িয়ে পড়ার পেছনে কৃতিত্ব লিওনার্দোরই। তিনি লিখেছেন, "মোডাস ইন্ডোরাম তথা ভারতীয়দের এই পদ্ধতিটি গণনার অন্য সকল পরিচিত পদ্ধতিকে ছাড়িয়ে গেছে। এটি বিস্ময়কর একটি পদ্ধতি। তারা নয়টি অঙ্ক এবং শূন্য প্রতীকটি ব্যবহারের মাধ্যমে তাদের গণনার কাজ করে"।
মধ্যযুগে বিশ্ববিদ্যালয়গুলোতে যে সাতটি মুক্ত শিল্পকলার (liberal arts education) শিক্ষা শিক্ষার্থীদের দেওয়া হতো পাটিগণিত ছিলো সেগুলোর একটি।
মধ্যযুগে মুসলিম বিশ্বে বীজগণিতের বর্ধিষ্ণু উত্থান বা ক্রমবর্ধমান উন্নতি, অধিকন্তু ইউরোপে সংঘটিত রেনেসাঁ এগুলোর সবই ছিল দশমিক অঙ্কপাতনের মাধ্যমে গণনার অসাধারণ সরলীকরণের এক বাড়তি ফসল।
সাংখ্যিক হিসাব-নিকাশে সহায়তার উদ্দেশ্যে বিভিন্ন ধরনের সরঞ্জামের উদ্ভাবন হয়েছে এবং ব্যাপকহারে সেগুলোর প্রয়োগ ঘটেছে। রেনেসাঁর আগে বিভিন্ন ধরনের অ্যাবাকাসের দেখা মিলত। সাম্প্রতিকতম গণনা যন্ত্রের উদাহরণগুলোর মধ্যে রয়েছে স্লাইড রুল, নোমোগ্রাম এবং বিভিন্ন ধরনের যান্ত্রিক ক্যালকুলেটর (যেমন: প্যাসকেলের ক্যালকুলেটর)। বর্তমানে, এই সরঞ্জামগুলোর জায়গায় ইলেকট্রনিক ক্যালকুলেটর এবং কম্পিউটার স্থান দখল করে নিয়েছে।
ভারতীয় উপমহাদেশে পাটিগণিতের ইতিহাস
ভারতীয় উপমহাদেশের বিশিষ্ট গণিতবিদ ছিলেন যাদব চন্দ্র চক্রবর্তী যিনি সচারচর যাদব বাবু নামে অভিহিত ছিলেন। ব্রিটিশ সরকার তাকে “গণিত সম্রাট” উপাধি দিয়েছিল। ১৮৯০ সালে তিনি প্রকাশ করেন গণিতশাস্ত্রের অন্যতম শ্রেষ্ঠ বই “Arithmetic”। এটি সাধারণ্যে “যাদবের পাটিগণিত” হিসেবে পরিচিতি লাভ করে। এটি বিভিন্ন ভাষায় অনূদিত হয় এবং বিভিন্ন দেশে পাঠ্যপুস্তক হিসেবে গৃহীত হয়।
পাটিগাণিতিক ক্রিয়াসমূহ
পাটিগণিতে ব্যবহৃত মৌলিক গাণিতিক ক্রিয়াগুলোর মধ্যে যোগ, বিয়োগ, গুণ ও ভাগের নাম থাকলেও শতকরা, বর্গমূল, সূচকীকরণ, লগারিদমিক ফাংশনের মতো উচ্চতর গাণিতক প্রক্রিয়াসমূহও এর অন্তর্ভুক্ত। উপরন্তু একইভাবে লগারিদমের মতো (প্রোস্টাফেরেসিস) ত্রিকোণমিতিক ফাংশনও এর অন্তর্ভুক্ত। পাটিগাণিতিক রাশিমালার (যেমন: ৪+৬–১÷৩ একটি পাটিগাণিতিক রাশিমালা) মান বের করতে হলে তাকে অবশ্যই গাণিতিক ক্রিয়াসমূহের কাঙ্ক্ষিত ক্রম অনুসারে নির্ধারিত হতে হবে। একটি রাশিমালায় সংখ্যা এবং ক্রিয়া চিহ্নগুলোর (+, –,×, ÷ ইত্যাদি) অবস্থান নির্ধারণের জন্য বেশ কয়েকটি সুনির্দিষ্ট পদ্ধতি রয়েছে, যার প্রতিটিই বহুল প্রচলিত। এগুলো মধ্যে রয়েছে ইনফিক্স নোটেশন, প্রিফিক্স নোটেশন বা পোলিশ নোটেশন, পোস্টফিক্স নোটেশন বা বিপরীত পোলিশ নোটেশন ইত্যাদি। ইনফিক্স নোটেশনের মাধ্যমে রাশিমালা লেখার ক্ষেত্রে বন্ধনী চিহ্নকে সুস্পষ্টভাবে ব্যবহার করতে হয় এবং এই পদ্ধতিটি গাণিতিক ক্রিয়ার ক্রমের নিয়ম মেনে চলে, অর্থাৎ ক্রিয়া চিহ্নের ধারাবাহিকতা মেনে চলতে হয়। মূলত এ নিয়মেই আমরা রাশিমালা লিখে এসেছি। যেমন: ৪ + ৬ – ১ ÷ ৩ রাশিমালাটি ইনফিক্স নোটেশনের মাধ্যমে লেখা হয়েছে। অপরদিকে প্রিফিক্স ও পোস্টফিক্স নোটেশনের ক্ষেত্রে রাশিমালার গাণিতিক ক্রিয়াগুলোর নির্বাহের বেলায় এদের নিজ নিজ ধারাবাহিকতা রয়েছে। যেমন: ইনফিক্স নোটেশনে লেখা (৭ − ৪) × ৩ রাশিমালাটিকে প্রিফিক্স বা পোলিশ নোটেশনে লিখলে হবে: × (− ৭ ৪) ৩ বা × − ৭ ৪ ৩। এবং (৭ − ৪) × ৩ কে পোস্টফিক্স নোটেশনে লিখলে এটি ৭৪ – ৩ × হয়ে যাবে।
যে সেটের ওপর চারটি পাটিগাণিতিক ক্রিয়ার সবগুলোই (শূন্য দ্বারা ভাগ ব্যতীত) প্রয়োগ করা যেতে পারে এবং যে সেটে এই ক্রিয়াসমূহ বণ্টন বিধিসহ অন্যান্য সাধারণ বিধিগুলো মেনে চলে গণিতের ভাষায় তাকে ক্ষেত্র বলা হয়।
যোগ
যোগ হলো পাটিগণিতের সবচেয়ে মৌলিক গাণিতিক ক্রিয়া যাকে + প্রতীকের দ্বারা চিহ্নিত করা হয়। যোগের প্রক্রিয়া এই সাধারণ চিহ্নটির মাধ্যমে দুটি সংখ্যাকে (যোজ্য ও যোজক) একটি একক সংখ্যায় সমন্বিত করে। এই সমন্বিত বা একীভূত সংখ্যাটিকে বলা হয় যোগফল বা সমষ্টি। যেমন:  ৫ + ২ = ৭। উল্লেখ্য যে,  ৫ + ২ রাশিমালায় যোজ্য ও যোজকের স্থানের পরিবর্তন ঘটলেও যোগফল অপরিবর্তিত থাকবে এবং যোগফল অপরিবর্তিত থাকার এই ব্যাপারটি যেকোনো রাশিমালার ক্ষেত্রেও একইভাবে প্রযোজ্য হবে।
যোগের প্রক্রিয়া বিনিময় ও সংযোগ বৈশিষ্ট্যযুক্ত হওয়ায় অর্থাৎ যোগের প্রক্রিয়া বিনিময় ও সংযোগ বিধি মেনে চলায় সসীম সংখ্যক অনেকগুলো পদ নিয়ে গঠিত রাশিমালায় পদগুলোর ক্রম কী হলো তা যোগফলের ওপর কোনো প্রভাব ফেলে না।
শূন্য (০) সংখ্যাটির একটি অনন্য বৈশিষ্ট্য রয়েছে, আর তা হলো, যে সংখ্যার সাথেই শূন্য যোগ করা হোক না কেন সংখ্যাটি একই থাকবে। তাই শূন্য হলো যোগের অভেদ উপাদান বা যোগাত্মক অভেদ। বাস্তব সংখ্যার জন্য গুণের অভেদ উপাদান বা গুণাত্মক অভেদ হলো ১।
প্রতিটি সংখ্যা x-এর জন্য
–x
x + (–x) = 0
এবং
(–x) + x = 0
হলো যোগের সাপেক্ষে x-এর বিপরীত সংখ্যা। x এবং
হলো পরস্পরের যোগাত্মক বিপরীত। যোগাত্মক বিপরীতকে সংক্ষেপে শুধু বিপরীত বলা হয়। উদাহরণস্বরূপ, ৬ এর বিপরীত হল −৬, যেহেতু ৬ + (−৬) = ০।
যোগকে জ্যামিতিক উপায়েও ব্যাখ্যা করা যেতে পারে, যেমনটি পরবর্তী উদাহরণটিতে করা হয়েছে। যদি ২ ও ৫ একক দৈর্ঘ্যের দুটি কাঠি নেওয়া হয় এবং একটি কাঠির পর আরেকটি কাঠি সারিবদ্ধ করা হয়, তাহলে তাহলে সম্মিলিতভাবে কাঠিটির দৈর্ঘ্য হবে ৭ একক। কারণ ২ + ৫ = ৭।
বিয়োগ
বিয়োগ হলো যোগের বিপরীত প্রক্রিয়া, যা - প্রতীকটির দ্বারা চিহ্নিত করা হয়। বিয়োগে দুটি সংখ্যার মধ্যে পার্থক্য অর্থাৎ বিয়োগফল (D) তথা বিয়োজন (M) বিয়োগ বিয়োজ্য (S) বের করা হয়:
। ইতিপূর্বে প্রতিষ্ঠিত যোগের অলোকে এটা বলতে হয় যে, বিয়োগফল হলো সেই সংখ্যা, যার সাথে বিয়োজ্য যোগ করা হলে বিয়োজন সংখ্যাটি পাওয়া যায়:
D + S = M
ধনাত্মক গাণিতিক যুক্তির ক্ষেত্রে  M এবং S-এর এই বৈশিষ্ট্য থাকবে:
কোন ক্ষেত্রে যদি বিয়োজন ও বিয়োজ্য সমান হয়, তাহলে বিয়োগফল
শূন্য হবে।
বিয়োগের প্রক্রিয়া বিনিময় ও সংযোগ বৈশিষ্ট্যের কোনোটিই মানে না। এই কারণে, আধুনিক বীজগণিতে যোগের বিপরীত এই প্রক্রিয়া তথা বিয়োগকে বিপরীত উপাদানের ধারণার সূচনার সুবিধার্থে প্রায়ই বাতিল করা হয় এবং -এর অধীনে চিত্রায়িত করা হয়। এক্ষেত্রে, বিয়োগকে বিয়োজনের সাথে বিয়োজ্যের যোগাত্মক বিপরীতের যোগরূপে গণ্য করা হয়, যেখানে,
a − b = a + (−b)
। বিয়োগের দ্বিমিক ক্রিয়া বাতিলের তাৎক্ষণিক ফল হিসেবে যেকোনো নির্দিষ্ট সংখ্যার যোগাত্মক বিপরীতের আবির্ভাব ঘটার মাধ্যমে এবং তাৎক্ষণিকভাবে পার্থক্যের ধারণার অ্যাক্সেস হ্রাস পাওয়ার মাধ্যমে "নগণ্য ইউনারি অপারেশনের" সূচনা ঘটে, ঋণাত্মক যুক্তির অন্তর্ভুক্তি করা হলে যা সম্ভাব্যরূপেই একটি বিভ্রান্তিকর বিষয়।
বকেয়া এবং প্রদানকৃত অর্থের পরিমাণ জেনে সঠিকভাবে এর পরিবর্তনের পরিমাণ বের করার একটি পদ্ধতি হলো কাউন্টিং আপ পদ্ধতি (counting up method), যা অতীতে ব্যাপকভাবে বিস্তার লাভ করেছিল। সুস্পষ্টতই, এই পদ্ধতিতে পার্থক্যের পরিমাণ (অর্থাৎ অর্থের পরিবর্তনের পরিমাণ) বের করা হয় না। উদাহরণ হিসেবে ধরাযাক, Q পরিমাণ অর্থ পরিশোধের জন্য P পরিমাণ অর্থ এমনভাবে দেওয়া হলো যেখানে, P-এর পরিমাণ Q-এর চেয়ে বেশি। এক্ষেত্রে, সরাসরি P − Q = C বিয়োগটি না করে এবং C অর্থের পরিবর্তনের কাউন্টিং আউট বের না করে, বরং Q-এর আগের হিসাব দিয়ে অর্থের পরিমাণের কাউন্ট আউট শুরু করা হয় এবং P-এ না পৌঁছানো পর্যন্ত মুদ্রার হিসাব ধাপে ধাপে চালিয়ে যাওয়া হয়। কাউন্ট আউটকৃত অর্থের পরিমাণ অবশ্যই P − Q এর অন্তরফলের সমান হবে। তাসত্ত্বেও এই পদ্ধতিতে P − Q বিয়োগটি কিন্তু একেবারেই করা হয়নি এবং এই পদ্ধতিটা P − Q এর কথাও বলে না।
গুণ
গুণ হলো পাটিগণিতে ব্যবহৃত দ্বিতীয় মৌলিক গাণিতিক ক্রিয়া, যাকে \times ও \cdot প্রতীক দুটির মাধ্যমে চিহ্নিত করা হয়। যোগের মতো গুণও দুটি সংখ্যাকে একটি একক সংখ্যায় রূপান্তর করে, যাকে বলা হয় গুণফল। যে দুটি সংখ্যার ওপর এই প্রক্রিয়াটি প্রয়োগ করা হয় তাদেরকে বলা হয় গুণ্য ও গুণক। মূলত গুণ্য ও গুণকের উভয়কেই গুণজ বা উৎপাদক (factors) সাধারণ নামগুলো দিয়েও সম্বোধন করা হয়।